पंजाब की सड़कों पर गुटों की हिंसा आम हो चली थी. अप्रैल 1978 में ऐसी ही हिंसा में निरंकारियों के हाथों भिंडरावाले के 13 समर्थक मारे गए. इस घटना के बाद भिंडरावाले ने अपने समर्थकों से कह दिया कि जो भी निरंकारी को मौत के घाट उतारेगा, उसे वो सोने से तौल देंगे. उनके एक इशारे पर उनके समर्थन मारने काटने को तैयार थे. अलगाववाद का जहर बोने वाले भिंडरावाले के भाषणों के कैसेट पंजाब के गांव-गांव में बांटे गए थे.